Lav et referat af nedenstående tekst:

Tekst:
AaB har torsdag aften muligheden for at avancere fra Europa Leagues gruppespil, når nordjyderne gæster Rio Ave i Portugal. Træner Kent Nielsen ved ikke, om han har sin forsvarsprofil Rasmus Thelander med. Midterforsvareren missede lørdagens superligakamp mod OB med en knæskade, og den driller endnu. - Thelander har trænet lidt tirsdag. Han er ikke smertefri, men har trænet. Vi ser lige, hvordan han har det, inden vi skal træne onsdag aften, siger Kent Nielsen, der også fik allroundspilleren Henrik Dalsgaard skadet tirsdag. - Henrik Dalsgaard måtte gå ind fra træning tirsdag, fordi han fik et spark over læggen. Han har en trælæg. Men vi håber, at fysioterapeuterne kan berettige deres løn og få ham klar, siger Kent Nielsen grinene. AaB er sikker på avancement med en sejr over gruppe J's bundprop, der ikke har mere at spille for. Selv uafgjort og et nederlag kan være nok, men så kræver det, at Steaua Bukarest ikke vinder hjemme over Dynamo Kiev. Hvis AaB går videre, skal det danske mesterhold efter nytår spille 1/16-finale i Europa League.

Referat:
Rasmus Thelander døjer fortsat med en knæskade inden torsdagens Europa League-kamp mod Rio Ave.